b"\n_START_ARTICLE_\nFranc\xc3\xa9s Boya Al\xc3\xb2s\n_START_SECTION_\nBiografia\n_START_PARAGRAPH_\nHa cursat estudis de formaci\xc3\xb3 professional. \xc3\x89s t\xc3\xa8cnic de grau mitj\xc3\xa0 en electricitat, ha estat cap de departament a l'Administraci\xc3\xb3 de la Generalitat de Catalunya durant vuit anys._NEWLINE_\xc3\x89s autor del llibre Aran, de la guia liter\xc3\xa0ria Era Val d'Aran (1995), del recull de narracions curtes L'al\xc3\xa8 del bosc (1997) i de la novel\xc2\xb7la Preso\xc3\xa8rs dera mar gelada (1999), per la qual va rebre el premi Les Tal\xc3\xbaries l'any 1998._NEWLINE_Va ser director del programa Era lucana, de Televisi\xc3\xb3 Espanyola a Catalunya (1989-1990) i ha col\xc2\xb7laborat al diari Segre i a la revista Descobrir Catalunya. _NEWLINE_\xc3\x89s membre de l'associaci\xc3\xb3 cultural Es Corbilhu\xc3\xa8rs de Les, de l'associaci\xc3\xb3 Lengua Viua, de la Fondacion Mus\xc3\xa8u Etnologic dera Val d'Aran i de l'Associacion Recreatiua de Les, i soci del Club Aran\xc3\xa9s d'Esp\xc3\xb2rts d'Iu\xc3\xa8rn._NEWLINE_Ha estat distingit amb la medalla de la ciutat de Luix\xc3\xb3 (1998) i amb la medalla St\xc3\xa9phen Li\xc3\xa9geard (1999, per l'obra Preso\xc3\xa8rs dera mar gelada)._NEWLINE_Membre fundador d'Unitat d'Aran (1978), de la qual \xc3\xa9s secretari general. Afiliat al Partit dels Socialistes de Catalunya (PSC-PSOE) des del 1995. Ha estat regidor de Cultura de l'Ajuntament de Les (1989-2003), del qual ha estat despr\xc3\xa9s tinent d'alcalde (1991-2007). Fou Diputat al Parlament de Catalunya (1999-2010)._NEWLINE_Despr\xc3\xa9s de les eleccions del maig de 2007, aconsegueix el c\xc3\xa0rrec de S\xc3\xadndic d'Aran amb el suport del seu partit UA-PSC i del Partit Renovador d'Arties e Gar\xc3\xb2s (PRAG). No aconsegueix la renovaci\xc3\xb3 el 2011._NEWLINE_El 21 de novembre de 2011 \xc3\xa9s elegit al Senat._NEWLINE_El 2015 \xc3\xa9s elegit a la Diputaci\xc3\xb3 de Lleida on constitueix el grup Unitat d'Aran-Coalici\xc3\xb3 de Progr\xc3\xa9s."